Foto: RIA Novosti Joze Mourinoni bosh murabbiylikdan iste’foga chiqargan «Manchester Yunayted» uning yordamchilaridan biri, jamoaning sobiq futbolchisi Maykl Kerrikni vaqtinchalik bosh murabbiy sifatida tayinlaydi. Sky Sports ma’lumotiga ko‘ra, 37 yoshli mutaxassis mavsum oxiriga qadar jamoani boshqarib turadi, u yaqin soatlar ichida jamoaning yangi bosh murabbiyi sifatida tanishtiriladi. Mavsum yakunigacha «MYu» yangi bosh murabbiy qidiradi. Kerrik «Yunayted» safida 11 mavsum davomida to‘p surgan va o‘tgan mavsumda futbolchilik faoliyatini yakunlab, yozda Mourinoning murabbiylar shtabiga kirgandi.